  Майя Бывальцева Сюрес лэсьтӥсь техника вылэ камераос одно пуктытыны ӵектӥзы Кун Думаысь депутатъёслы Удмуртиысь общественникъёс. Активистъёслэн Россиысь парламентын элькунлэсь депутатъёсын пумиськонзы 25-тӥ коньывуонэ ортчиз, ивортэ Facebook вотэсын «Автомобильная Удмуртия» огазеяськон. Асфальт вӧлдонлэсь ӟечлыксэ эскерон понна, автомобилистъёс техника вылэ видеокамераос пуктонэз катрадлыкын юнматон сярысь ужпумез эскерыны куризы. «Камераос юрттозы адӟыны, чакламын-а асфальтэз кисьтонъя но вӧлдонъя куронъёс. Со сяна, быдэстэм ужъёс понна огазеяськонъёслэн кивалтӥсьёссылэн сяна, огшоры ужасьёслэн но кылкутонзы будоз». — валэктӥзы общественникъёс. Тодэ вайытом, 2016-тӥ арын гужем Удмуртиын сыӵе амал уже кутэмын ни&nbsp;вал. Со сяна, автомобилистъёс 50 процентлы кулэстыны ӵектӥзы эвакуатор понна тыриськонэз, со кык арняскын тыремын луиз ке. Со суд приставъёслэсь ужзэс кулэстыны но машиналэн кузёезлэсь коньдонзэ шыръяны луонлык сётоз. Депутатъёс ӵектонъёсты ӵош ужасьёссылы вуттыны оскытӥзы. Тегъёс: Авто Ижкар Удмуртия сюресъёс КунДума  